Helena Östlund

Helena Axelsson Östlund (født 1971 i Stockholm) er en svensk barnebokforfatter.

Östlund vokste opp i Västerås, hvor hun fremdeles bor og arbeider som gymnasielærer. På 1990-tallet studerte hun på Konstfack i Stockholm: interiørarkitektur, grafisk design, illustrasjon og kunstpedagogikk. Hun har arbeidet som frilans grafisk designer og som museumspedagog ved Nordiska museet. 

Hun debuterte som forfatter med Suck Puck Päck 1995 på Eriksson & Lindgren förlag. Hun fikk Astrid Lindgren-prisen 2007 for Joy och önskeburken. Forfatterskapet omfatter pr 2011 9 bøker, tre om den sjenerte, fantasifulle jenta Puck fra 11 il 13 år, tre om den varmhjertede og musikalske urokråka Jerker og tre om den 7-8 år gamle Joy, som med en ukonvensjonell bakgrunn håndterer alvorlige spørsmål.

Referanser

Eksterne lenker 
 Rabén & Sjögren –  Författarpresentation
 helenaostlund.com

Svenske barnebokforfattere
Personer fra Stockholm
Fødsler i 1971